绿肥红瘦有新词,画扇文窗遣兴时。象管鼠须书草帖,就中几字胜羲之。
——元·元淮《读李易安文》
金石姻缘翰墨芬,文箫夫妇尽能文。西风庭院秋如水,人比黄花瘦几分。
——明·吴宽《易安居士画像题辞》
从来才女果谁俦,错玉编珠万斛舟。自言人比黄花瘦,可似黄花奈晚秋。
——张娴婧《读李易安〈漱玉集〉》
漱玉便娟态有余,赵家芝草梦非虚。最怜九日销魂句,吟瘦郎君总不如。
——江昱《论易安词》